Due diligence er en grundig undersøgelse og detaljeret gennemgang af alle forhold i en virksomhed – oftest foranlediget af køber. Formålet er at sikre, at virksomhedssalget eller -overdragelsen sker på så oplyst et grundlag som muligt. Due diligence kan også være med til at prisfastsætte virksomheden og kaste lys over eventuelle risici ved overdragelsen. Hos HjulmandKaptain har vi stor erfaring med at gennemføre juridisk due diligence - både i forbindelse med forberedelse af et virksomhedssalg og i forbindelse med selve gennemførelsen af overdragelsen.